laion/Wikipedia-Exotic huggingface dataset:
מערכת הוכחת עבודה

מערכת הוכחת עבודה (באנגלית: Proof-of-work system) היא שיטה באמצעותה ניתן למנוע התקפת מניעת שירות (התקפת DoS) ושימושים לא תקינים אחרים בשירותים כגון גנבת מטבעות קריפטוגרפיים. השיטה הומצאה על ידי סינתיה דוורק ומוני נאור, ופורסם במאמר בשנת 1993.. דוגמה מוקדמת לשימוש במערכת הוכחת עבודה שנועדה להעניק ערך למטבע הוא מטבע הקונכייה שמקורו באיי שלמה. תכונת מפתח של שיטות להוכחת עבודה היא האסימטריה שלהם: העבודה חייבת להיות קשה (אבל אפשרית) בצד של המבקש אבל קלה לבדיקה מבחינת ספק השירות. מערכת שממומשת ב-Hashcash (מערכת למניעת דואר זבל), משתמשת בפונקציות גיבוב הופכי חלקיות כדי להוכיח שנעשתה עבודה, ורק אז ניתן לשלוח הודעת דואר אלקטרוני. למשל, הדוגמה הבאה מייצגת כ-252 חישובי גיבוב (האש) שנועדו כדי לשלוח מייל ל: calvin@comics.net ב-19 בינואר 2038: X-Hashcash: 1:52:380119:calvin@comics.net:::9B760005E92F0DAE זה מאומת על ידי חישוב יחיד, באמצעות הבדיקה שגיבוב באמצעות SHA-1 של החותמת (משמיטים את הכותרת X-Hashcash: כולל הנקודתיים, וכל כמות של רווחים עד לספרה '1') מתחיל עם 52 אפסים בבסיס בינארי, או 13 אפסים בבסיס הקסדצימלי: 0000000000000756af69e2ffbdb930261873cd71 כדי להגיע למספר האפסים הגדול הזה, התוכנה מנסה כל פעם רצף אותיות שונה שמתווסף לאימייל (אחרי שלושת הנקודתיים), עד שתוצאת הגיבוב תיתן את מספר האפסים המבוקש (שמופיעים בראשית תוצאת הגיבוב). לכן, תוקף אפשרי יצטרך להשקיע הרבה זמן ומשאבים חומריים וכספיים כדי לשלוח כמות גדולה של דואר זבל, ושיטה זו אמורה למנוע זאת ממנו. בשנת 2009, מערכת הביטקוין עלתה לאוויר. ביטקוין הוא מטבע קריפטוגרפי מבוזר, מגנון הקונצזוס של ביטקוין מבוסס על הוכחת עבודה. מבוצע גיבוב על כותרת של בלוק חדש שכורה רוצה להוסיף לבלוקצ'יין וקושי הוכחת העבודה (הכרייה) נקבע במספר האפסים שתוצאת הגיבוב צריכה להתחיל איתם. התקפת ניצול כפול נפתרת, תחת הנחות מסוימות, על ידי שימוש בשרשת "בלוקים" מבוזרת המכונה "בלוקצ'יין" שבה נמצא התיעוד של העברות הכספים. המטבע "נכרה" על ידי שימוש בפונקציית ה-Hash שלרוב מבוצע על ידי מחשבים ייעודיים לכריה, וה"בלוקים" שנוצרים מתעדים את העברות המטבעות מכתובת לכתובת ומאושרים על ידי רשת מבוזרת של "צמתים". בביטקוין הקושי (מספר האפסים שמופיע בתחילת תוצאת הגיבוב) משתנה בהתאמה לכוח הכרייה (יכולת העיבוד של הכורים) כך שבממוצע ייווצר בלוק חדש כל 10 דקות. ככל שגדל מספר הבלוקים המשורשרים בבלוקצ'יין, כך מערכת הוכחת העבודה מתחזקת, כי כדי לשנות בלוק שנמצא למשל במקום העשירי מסוף שרשרת הבלוקים העכשווית, נצטרך לשנות ולחשב מחדש את גיבוב כל הבלוקים שמתחתיו, כלומר התשיעי מהסוף עד האחרון, כדי שגיבובם יתחיל במספר האפסים הנדרש. (גיבובם משתנה כי כל בלוק מכיל את גיבוב ראש הבלוק שקדם לו, ולכן אם השתנה הבלוק הקודם נצטרך לשנות גם את הבלוק שאחריו כדי שהוא יכיל את ראש הבלוק החדש של קודמו וכדי שגיבוב הבלוק יחזיר את מספר האפסים הרצוי, וכך הלאה). דוורק סינתיה; נאור מוני, pricing via processing or combatting junk mail advances in cryptology, Lecture Notes in Computer Science No. 740, Springer: 139–147 On most Unix systems this can be verified with echo -n 1:52:380119:calvin@comics.net:::9B760005E92F0DAE | openssl sha1 Ittay Eyal, Emin Gun Sirer, Majority is not Enough: Bitcoin Mining is Vulnerable, arXiv:1311.0243 [cs], 2013-11-15 doi: 10.48550/arxiv.1311.0243
1961 בצרפת

שנת 1961 בצרפת הייתה השנה בה ציינה צרפת 974 שנות לאום. נשיא צרפת: שארל דה גול. ראש ממשלת צרפת: מישל דברה. 8 בינואר - משאל העם הצרפתי על מתן זכות ההגדרה העצמית לאלג'יריה מאושר על ידי 3 רבעים מקהל הבוחרים. 18 במרץ - הפסקת אש נכנסת לתוקף במלחמת העצמאות של אלג'יריה. 21 באפריל-26 באפריל - מרד הגנרלים באלג'יריה: ניסיון הפיכה כושל מאורגן על ידי ארבעה גנרלים צרפתים בדימוס. 31 במאי - הגנרלים המורדים מוריס שאל ואנדרה זלר נידונים ל-15 שנות מאסר. 31 במאי - הנשיא ג'ון פ. קנדי ושארל דה גול נפגשים בפריז. 17 באוקטובר - הטבח בפריז בו בהוראתו של מפקד המשטרה בפריז, מוריס פאפון, תקפה המשטרה הפריזאית קהל מפגינים אלג'ירי לא חמוש. פרק זה לוקה בחסר. אנא תרמו לוויקיפדיה והשלימו אותו. 25 ביוני - מתחיל הטור דה פראנס. 19 ביולי - מסתיים הטור דה פראנס עם זכיית ז'אן אנקטיל. 15 באפריל - חוסה אניגו, שחקן כדורגל ומאמן. 16 במאי - סולוויג דומרטין, שחקנית (נפטרה ב-2007). 21 בספטמבר - פיליפ אנזיאני, שחקן כדורגל ומאמן. 29 בספטמבר - ז'אן מארי נף, נהג מרוצי סוסים. (קטגוריה:צרפתים שנפטרו ב-1961) 3 במאי - מוריס מרלו-פונטי, פילוסוף (נולד ב-1908). 1 ביולי - לואי פרדינאן סלין, סופר (נולד ב-1894).
חוריז

חוריז (ערבית: حريز) הוא כפר פלסטיני הממוקם שבעה ק"מ דרומית מזרחית לחברון. הכפר נמצא בנפת חברון ובדרום הר חברון. לפי נתוני הלשכה הפלסטינית המרכזית לסטטיסטיקה, האוכלוסייה מנתה 997 תושבים באמצע שנת 2006. Hureiz aerial photo, המכון למחקר יישומי - ירושלים (ARIJ) ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
אמריש

אמריש (בערבית: امريش) הוא כפר פלסטיני הנמצא עשרה קילומטרים דרומית-מערבית לחברון. הכפר נמצא בנפת חברון שבדרום יהודה ושומרון. לפי נתוני הלשכה הפלסטינית המרכזית לסטטיסטיקה, בשנת 2017 מנתה אוכלוסיית הכפר 2,208 תושבים. Survey of Western Palestine, Map 21: IAA, Wikimedia commons Imreish Village (Fact Sheet) Imreish Village Profile Imreish Village Area Photo The priorities and needs for development in Imreish village based on the community and local authorities’ assessment ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
נחל גרוף

נחל גָּרוֹף הוא נחל בערבה ליד אילת, כשני קילומטרים מדרום לנחל שחמון. מוצאו של הנחל ברמת יותם, סמוך לאתר האשפה הישן, עובר דרך תלכיד נחלים ומסתיים בנמל אילת. לאורכו נסללה דרך המשמשת לרכיבת אופניים ולטיולים רגליים. הנחל עובר ליד מתקנים של נמל אילת וחברת קצא"א. במשך השנה, מתמלא ערוץ הנחל באשפה רבה המגיעה אליו בעזרת הרוח הצפונית, מרחבי השחמון. החשש שעם השיטפון הראשון תגיע אשפה זו אל לב מפרץ אילת. מתנדבים רבים באים מדי שנה כדי לנקות את הנחל. בשנת 2014 פרסם משרד הבינוי והשיכון להקמת טיילת בנחל גרוף באילת. הקבלן הירושלמי זלמן בראשי זכה במכרז ולאחר קבלת כל האישורים, העירייה הוציאה צו התחלת עבודה לטיילת החדשה, המשקיפה לנחל גרוף הסמוך לרובע 10 בשכונת שחמון. אורכה של הטיילת תוכנן להיות כקילומטר. בפברואר 2015 העבודות הופסקו בשל ביצוע בדיקות קרקע על ידי משרד הבינוי. בדיקות הקרקע שהתקיימו באזור אחרי החפירות של אדמת המילוי נועדו לסייע בהנחיות המקצועיות לקבלן הביצוע, אולם תוצאותיהן טרם התקבלו, ולכן מתעכב המשך העבודה במקום. עזרא ארבלי, "טיילת בנחל גרוף(הקישור אינו פעיל)" הקרן לשיקום מחצבות, "נחל גרוף" נחל שחמון – iNature, באתר www.inature.info אילת, באתר www.eilatredc.co.il (ארכיון) "מתחילים בבניית טיילת בנחל גרוף". ynet. נבדק ב-2018-04-16.(הקישור אינו פעיל)
רוסלקה: אגם המתים

רוסלקה: אגם המתים (ברוסית: Русалка. Озеро мертвых) הוא סרט אימה רוסי בבימויו של סביאטוסלב פודגאייבסקי. בסרט מככבים ויקטוריה אגלאקובה (שהשתתפה גם בסרטי אימה אחרים של פודגאייבסקי) ויפים פטרונין הקרנת הבכורה של הסרט ברוסיה נערכה ב-13 בספטמבר 2018. זוג צעיר מתחיל לחוות אירועים מיסטיים בלתי מוסברים. בניסיון להבין מה פגע בהם, האישה מבינה כי זה החל במפגש מקרי עם רוסלקה על חוף אגם ביער, שבעקבותיו הגבר מתחיל לאבד מכוחו מדי יום ביומו. האישה תיאלץ להילחם ברוסלקה על מנת להסיר את הקללה מבעלה. ויקטוריה אגלאקובה יפים פטרונין ניקיטה ילנב ססיל פלז'ה איגור חריפונוב סופיה שידלובסקאיה דאריה יארצבה  דמיטרי יארצב אלה ארטמונובה אמיל סאלס "רוסלקה: אגם המתים", במסד הנתונים הקולנועיים IMDb (באנגלית) "רוסלקה: אגם המתים", במסד הנתונים הקולנועיים KinoPoisk (ברוסית) 104 Кинорынок: ЦПШ делает ставку на «Движение вверх» 104-й кинорынок: горячие каникулы зимой, девушка с косой, Хеллбой и баскетбол Стартовали съемки фильма «Русалка. Озеро мертвых», основанного на страшных русских сказках СТАРТОВАЛИ СЪЁМКИ ХОРРОРА «ОЗЕРО МЁРТВЫХ: РУСАЛКА» Обзор изменений графика кинорелизов России за неделю с 11 по 17 декабря Русалка. Озеро мертвых, 2018
אח"י כידון (סער 4)

אח"י כידון הייתה ספינת טילים מסדרת סער 4 "תכלית" ויוצרה כדגם משופר של ספינות סער 3 שהגיעו לישראל במסגרת מבצע נועה. הספינה יוצרה על ידי מספנות ישראל ושירתה בחיל הים הישראלי בין השנים 1974 – 1993. עד 1981 שירתה הספינה בזירת ים סוף ואחר כך בים התיכון. אח"י כידון הושקה ב-1974 אחרי אח"י רומח, ושתיהן נועדו לשרת בזירת ים סוף. בהפלגת בציר ענבים הקיפו שתי הספינות את יבשת אפריקה במהלך ספטמבר 1974, על מנת להגיע לשארם א-שייח'. מפקדי הספינות בהפלגה זו היו יצחק קוראל אלמוג, מפקד אח"י רומח, ואריה רונה, מפקדה הראשון של אח"י כידון. עם הגעתן לזירת ים סוף הן הצטרפו לאח"י רשף ואח"י קשת והיוו את פלגה 45. הספינה ביצעה הפלגות מבצעיות בים האדום. האחרונה שבהן, ב-1980, הייתה "שמרנות 3", תחת פיקודו של רון גינזבורג. בסיום ההפלגה זו נכנסה הספינה לשיפוץ 5 שנתי במספנת אילת ואחריו הפליגה הספינה דרך תעלת סואץ לים התיכון. אח"י כידון שרתה בזירת הים התיכון עד 1993 וגם שם בצעה הפלגות אימונים ומבצעים. אח"י כידון הייתה הספינה הראשונה שבה הותקנה סוללת טילי ברק, טיל נגד טילי ים, ולכן נטלה חלק פעיל ומרכזי בניסויים שנערכו לטיל זה. בנוסף לטילי גבריאל הותקנו בספינה גם טילי הרפון, שכונו בחיל הים "כנרית". בפברואר 1994 נמסרה לחיל הים אח"י כידון מסדרת סער 4.5 ואח"י כידון המקורית יצאה משירות. גוף הספינה המקורי הוטבע בשנת 1997 ליד חוף שבי ציון כדי שישמש אתר צלילה וזיכרון ללוחמי שייטת 13 שנפלו באסון השייטת בלבנון. מדיה וקבצים בנושא אח"י כידון בוויקישיתוף תמונה מתקופה מאוחרת יותר. ליאת לרר, מבצע "נועה" מילוט ספינות שרבורג דצמבר 1969, מדור הסטוריה - זרוע הים, 2019 הנתונים לקוחים מעבודתו של אל"ם כוכבי אזרן, מפקדי ספינות הטילים לדורותיהם 28 במאי 2015.
אלינה פוגוסטקינה

אלינה פוגוסטקינה (ברוסית: Али́на Алекса́ндровна Пого́сткина, נולדה ב-18 בנובמבר 1983 בלנינגרד) היא כנרת גרמנית ילידת רוסיה. נחשבת לאחת הכנרות המבוקשות ביותר בעולם. פוגוסטקינה נולדה בלנינגרד כבת להורים כנרים. החלה לנגן בגיל 4. את הופעתה הראשונה עשתה בגיל 5. בהיותה בת 9, עברה משפחתה של פוגוסטקינה להיידלברג, שם נאלצה המשפחה להתקיים מנגינה ברחוב. על אותה עת אמרה ברבות הימים: "אני חושבת על עברי בהכרת תודה גדולה. במיוחד בתקופה זו בחיי, כאשר לא נהנינו מתחושת ביטחון, זכינו לכל כך הרבה נדיבות מאנשים זרים לגמרי. לקחו אותנו הביתה, העניקו מקום לישון ולעיתים אף אפשרו לגור תקופת-מה תחת קורת הגג שלהם. בתקופה ההיא למדתי לתת אמון באנשים..." פוגוסטקינה התמודדה בהצלחה רבה בכמה תחרויות בינלאומיות, בהן ב-1997 בה זכתה בתחרות ע"ש שפור, וב-2005 קיבלה את הפרס הראשון בתחרות התשיעית הבינלאומית ע"ש יאן סיבליוס בהלסינקי. בתחרות זו היא אף קיבלה פרס מיוחד לפרשנות הטובה ביותר של הקונצ'רטו של סיבליוס לכינור. עת זכתה בתחרות, למדה פוגוסטקינה באקדמיה למוזיקה ע"ש הנס אייסלר בברלין אצל אנטייה וייטהאס. פוגוסטקינה ניגנה עם תזמורות רבות ברחבי העולם ושיתפה פעולה עם בכירי המנצחים בזמננו ובהם ולדימיר אשכנזי, גוסטאבו דודמל, פארבו יארבי, מיכאל זנדרלינג. הכנרת מרבה לנגן גם בהרכבים קמריים ובמסגרת זו איחדה כוחות עם סטיבן איסרליס, יורי בשמט, גדעון קרמר, כריסטוף אשנבך, ג'ושוע בל ואחרים. מאז 2013, מנגנת פוגוסטקינה על כינור סטרדיווריוס ססרנו (1717), שהעניקה לה קרן ניפון למוזיקה (Nippon Music Foundation). מעבר לעיסוקה במוזיקה הקלאסית, פוגוסטקינה מתעניינת בפילוסופיה ובודהיזם, ורוקדת טנגו. פוגוסטקינה מתגוררת בברלין והיא אם לבת. מדיה וקבצים בנושא אלינה פוגוסטקינה בוויקישיתוף אתר האינטרנט הרשמי של אלינה פוגוסטקינה אלינה פוגוסטקינה, באתר AllMusic (באנגלית) אלינה פוגוסטקינה, באתר MusicBrainz (באנגלית) אלינה פוגוסטקינה, באתר Discogs (באנגלית) ""What makes art moving is authenticity" - interview with Alina Pogostkina" (באנגלית). אורכב מ-המקור ב-2018-02-19. נבדק ב-2018-02-18. Alina Pogostkina - offizielle Webseite der Violinistin, www.alinapogostkina.de Alina Pogostkina: Finding her own musical personality, Violinist.com
סדר כוחות צבא האיחוד בקרב פייב פורקס

יחידות צבא האיחוד ומפקדיהן שלהלן נטלו חלק בקרב פייב פורקס, אשר התקיים בשלבים הסופיים של מלחמת האזרחים האמריקנית. סדר כוחות צבא הקונפדרציה לקרב זה מוצג בנפרד. מג - מייג'ור גנרל בג - בריגדיר גנרל קול - קולונל לוקול - לוטננט קולונל מ - מייג'ור קפ - קפטן לו - לוטננט דייצ - דרגת ייצוג נפ - נפצע נפא - נפצע אנושות נה - נהרג מפקד: מג פיליפ שרידן מג גאוורנור קמבל וורן (הודח מהפיקוד) דייצ מג צ'ארלס גריפין דייצ מג וסלי מריט Eicher, John. Eicher, David. Civil War High Commands. Stanford University Press, 2002. ISBN 0804780358 מצוידים ומשרתים כחיל רגלים מסופחת זמנית מארמיית נהר הג'יימס
כביש 425

כביש 425 הוא כביש רוחב בהרי יהודה, המתחיל בדרום בכביש 1 במחלף נווה אילן, ומסתיים בצפון במחסום בידו ליד היישוב הר אדר (בעבר הסתיים הכביש בכביש 436 סמוך לנבי סמואל, על יד היישוב הר שמואל). הצמתים המרכזיים בכביש הם: צומת "פונדק אלביס" הכניסה לנווה אילן, צומת "משטרת אבו גוש" וצומת בידו. עד שנת 1971 היה הקטע שבין מחלף נווה אילן לצומת עם כביש 3975 שבתוך אבו גוש חלק מכביש ירושלים-תל אביב (עד בניית מעקף מדרום לקטע שעבר בתוך אבו גוש שנפתח בשנה זו). המשך הכביש הוא במקור כביש הגישה לקיבוץ מעלה החמישה שנוסד בשנת 1938, ודרך עפר שהובילה לגבעת הרדאר ומשם היה חלק מדרך היסטורית שהובילה דרך הכפר בידו עד לרמאללה. לאחר הקמת היישוב הר אדר בשנת 1986, שודרג הכביש והפך לכביש הגישה ליישוב. תושבי הר אדר נהגו לנסוע דרך הכפר בידו לכביש 436 ומשם להיכנס לצפון ירושלים דרך שכונת רמות. בזמן האינתיפדה השנייה בשנת 2003, החלה מדינת ישראל בהקמתה של גדר ההפרדה. קטע הדרך בין הר אדר לבידו נחסם ובמקום הוצב שער, בסמוך לחיבור עם כביש 436 הוקם "מחסום ראס בידו" וכביש "מרקם החיים" עם מעבר תת-קרקעי תחת כביש 436 כך שנותק החיבור בין כביש זה לכביש 425. בשנת 2002, עתרו תושבי הר אדר לבג"ץ בדרישה שיוקם כביש גישה חדש ליישוב, מכיוון שכביש 425 מפותל ומשובש. בשנת 2003, נמחקה העתירה, לאחר שכל הגורמים הנוגעים בדבר הגיעו לפשרה, שלפיה משרד התחבורה, מע"צ (כיום החברה הלאומית לדרכים) והוועדה המקומית מטה יהודה יפעלו לקידום תכנון כביש הגישה. אך נכון לשנת 2018 הדבר לא בוצע. נחנך הכביש העוקף את אבו-גוש, דבר, 13 באוקטובר 1971 אורי בלאו, כיבוש בוטיק בהר אדר, באתר הארץ, 7 במרץ 2013 דוחות מהשטח מחסום ראס בידו – 21.4.2010 דב גיל-הר, 984492 פינת הבירוקרטיה: מחיר הדמים של מע"צ, באתר nana10‏, 15 ביוני 2013
גשר עור

גשר עור העטרה class=notpageimage|הצגה גשר עור בפין (באנגלית: Skin bridge) הוא מצב רפואי שבו חל חיבור של עור בין גוף הפין לעטרה. הגורם העיקרי לגשרי עור הוא הידבקויות עור הפין שהן אחד הסיבוכים הנפוצים ביותר של ניתוח מילה. בעוד שמרבית הידבקויות עור הפין חולפות עם הזמן או לחלופין באמצעות טיפול שאינו כירורגי, גשרי עור מחייבים טיפול בהליך כירורגי קצר שאינו מצריך אשפוז. לאחר ניתוח מילה עלול גדם העורלה להידבק לבסיס העטרה או לעטרה עצמה וליצור גשר עור יחיד, או כמה גשרי עור, שרוחבם נע בין מילימטר לשלושה סנטימטרים. גשרי העור הם סיבוך של הידבקויות עור בפין הנוצרות בעת ההחלמה מניתוח מילה. במרבית המקרים נפרדות הידבקויות העור בעקבות גיל, זיקפה, וכן ניקוי וטיפול קפדני של אזור הניתוח לאחר מילה. הסיכון להיווצרות הידבקויות עור עולה בבנים שבהם יש יותר שומן בקדמת עצם החיק אשר גורם לפין להיות חבוי בתוך השומן ומקשה על היפרדות ההידבקויות. בעוד שבפעוטות עם יחס גבוה של משקל לגובה יש סיכון רב יותר לפין חבוי ולהיווצרות הידבקויות עור, לא נמצא קשר בין יחס משקל לגובה בפעוטות להיווצרות גשרי עור. גשרי עור גם יכולים להיווצר במילה בפעוטות מפותחים יותר או במבוגרים שבהם חלה בעיה באופן תפירת הגדם. במקרים נדירים יותר, הידבקויות וגשרי עור יכולים להיווצר גם בזכרים ערלים, בין העורלה לעטרה, בעקבות חבלה או דלקת. במרבית המקרים גשרי עור מטופלים בעקבות חוסר שביעות רצון קוסמטית. בעת זיקפה, גשרי עור יכולים לגרום לחוסר נוחות, לכאב ואף עקמת הפין. אצל ערלים או במקרים של הידבקויות מרובות וגדולות תיתכן הצטברות סמגמה מתחת לגשר העור בעקבות קושי בניקוי. מקרים קלים שבהם גשר העור אינו גורם לאי נוחות או לבעיה קוסמטית, אינם מחייבים טיפול וביתר המקרים נעשה הטיפול בהליך כירורגי שאינו מחייב אשפוז. גשרי העור ניתנים לחיתוך ולהסרה בהליך המבוצע בהרדמה מקומית או בהרדמה כללית התלויים בגיל המטופל ובגודל גשרי העור ומספרם. את גשרי העור ניתן לסלק בחיתוך כירורגי באמצעות אזמל מנתחים או באמצעות צריבה חשמלית. מילה (ניתוח) תמונות של גשרי עור בפין, circumstitions Baher A. Kamal, Penile skin bridges: causes and prevention, International Surgery 94, January 2009, עמ' 35–37 K. A. Gracely-Kilgore, Penile adhesion: the hidden complication of circumcision, The Nurse Practitioner 9, May 1984, עמ' 22–24 Douglas W. Storm, Cheryl Baxter, Stephen A. Koff, Seth Alpert, The relationship between obesity and complications after neonatal circumcision, The Journal of Urology 186, October 2011, עמ' 1638–1641 doi: 10.1016/j.juro.2011.04.016 Sody A. Naimer, Roni Peleg, Yevgeni Meidvidovski, Alex Zvulunov, Office management of penile skin bridges with electrocautery, The Journal of the American Board of Family Practice 15, November 2002, עמ' 485–488
תפוח (יישוב)

האם התכוונתם ל... כפר תפוח – התנחלות ויישוב קהילתי במזרח השומרון, סמוך לעיר אריאל תפוח (יישוב פלסטיני) – יישוב ברשות הפלסטינית ממערב לחברון תפוח (עיר מקראית בשומרון) – עיר מקראית מדרום לשכם, שנכבשה על ידי יהושע בן נון וצורפה לנחלת שבט אפרים תפוח (עיר מקראית בשפלה) – עיר מקראית בשפלת יהודה הנזכרת בספר יהושע בית תפוח – עיר מקראית בהר חברון הנזכרת בספר יהושע, מזוהה עם הכפר הערבי "תפוח" צומת תפוח תפוח (פירושונים)
פיאט טורבינה

פיאט טורבינה (באיטלקית: Fiat Turbina) היא מכונית קונספט, בתצורת מכונית ספורט אשר הורכב בה מנוע טורבינה מונע על ידי טורבינת גז, אשר הוצגה על ידי קונצרן המכוניות האיטלקי פיאט בשנת 1954. יוצר אב טיפוס בודד. 2 מושבים 2 דלתות תכנון ה"פיאט טורבינה" החל ב-1948, הדגם נבחן ב-14 באפריל, שנת 1954, על ידי נהג המרוצים והבוחן הראשי של פיאט "Carlo Salamano", ברובע "Lingotto" בטורינו "פיאט טורבינה" הוצג ב-23 באפריל 1954 במתחם שדה התעופה של טורינו בנוכחות בעל קונצרן "פיאט" ג'אני אניילי, נשיא "פיאט" "Vittorio Valletta", ומהנדס הרכב הראשי ב"פיאט" "Dante Giacosa" מקדם גרר – 0.14 מנוע הטורבינה הונח מאחורי הנהג. המנוע כלל מדחס צנטריפוגלי דו-שלבי, שלושה מבערים מסוג אחד, טורבינה דו-שלבית המניעה את המדחס, וטורבינת כוח חד-פעמית עם הפחתה מכוונת לגלגלים האחוריים. פיאט טורבינה פיאט טורבינה פיאט טורבינה פיאט טורבינה מנוע טורבינה אשר הורכב בדגם הפיאט טורבינה פיאט טורבינה מדיה וקבצים בנושא פיאט טורבינה בוויקישיתוף Fiat Turbina - 1954 - Italy's gas turbine, סרטון בערוץ "silvan500", באתר יוטיוב (אורך: 02:39) Fiat turbina 1954 (Prototype Car), סרטון בערוץ "CONCEPT CAR", באתר יוטיוב (אורך: 02:12) פיאט טורבינה, סרטון באתר יוטיוב טורבינת גז היא רכיב המניע את מכלול הרכיבים הסובבים במנוע והנפוץ כיום במנועי טורבינה המשמשים בעיקר להנעת כלי טיס "פיאט טורבינה" "פיאט טורבינה" "פיאט טורבינה" פיאט טורבינה – מהירות עם סטייל "פיאט טורבינה" (מאמר בעיתון האיטלקי "lastampa")
איביצה באגו

איביצה באגו (בקרואטית: Ivica Bago, נולד ב-21 בספטמבר 1985) הוא מתעמל ורקדן קרואטי-ישראלי. באגו נולד בקאנין שבקרואטיה לאם מעצבת אופנה ואב ששירת בצבא היוגוסלבי ולו אח גדול ואחות קטנה, כילד מגיל צעיר החל לעסוק בספורט והחזיק בתואר אלוף קרואטיה בהתעמלות קרקע וקפיצה במוט. כשהיה בן שש פרצה המלחמה בבלקן ואביו הלך להילחם בעוד אמו איבדה את עבודתה והמשפחה עברה להתגורר במקלט. באגו השתתף באליפות העולם בהתעמלות (אנ') שנערכה במלבורן בנובמבר 2005. הוא זכה במדליית ארד בתרגיל קרקע בגביע העולם בהתעמלות בקטגוריה ב' שנערך בטהראן, איראן בשנת 2006. עקב תאונת אימונים החל להשתתף בתוכנית מציאות בארצו בה הזוכה יישחק בסרט מוזיקלי, הוא נבחר לרקדן הטוב ביותר בתוכנית, אך לבסוף הפקת הסרט לא יצאה לפועל. לאחר התוכנית הצטרף לתיאטרון המוזיקלי של זגרב והופיעה במחזות "היפה והחיה", "שיקגו" ו"בילי אליוט", הוא קיבל הצעה להופיע בלהקת סירק דו סוליי אך סירב. במהלך סיור של להקתה של ענבל פינטו בקרואטיה הוא ניגש למבחני בד ללהקת המחול והתקבל, עקב כך עבר להתגורר בישראל. המסגרת הלהקה הוא לקח חלק בין השאר במופעים "אויסטר", "הידרה" ו"שייקר", ב-2008 עבר ללהקת "ורטיגו" והחל להתגורר בקיבוץ נתיב הל"ה שם נמצא מרכז הלהקה, במסגרת ורטיגו הוא לקח חלק במופע "רעש לבן", רקדנים וכוריאוגרפים רבים שעבדו עמו ציינו את הכריזמה שלו והוא הוגדר כרקדן מחונן. הוא דגמן בארצו תקופה ובישראל השתתף בהפקות אופנה של המוסף זמנים מודרניים ובמגזין גו ודגמן לחברות דיזל ורנואר, ב-2009 הוביל את הקמפיין לרשת "אירוקה". ב-2009 התפרסם כשהשתתף בתוכנית "לא נפסיק לרקוד" שם הגיע למקום השני, באותה שנה הופיע בבלט קונטיקט. ב-2010 ו-2011 שימש רקדן בלהקת המחול הקיבוצית ולקח חלק במופעים "אינפראדום", "זיכרון דברים", "טרנספורמר", "אקודום", "60 הרץ" ו"בין קודש לחול". הוא משמש גם ככוריאוגרף ומדריך לריקוד בין היתר לימד בבלט של ניקוסיה, קפריסין. "איביצה באגו", במיזם "אישים" לתיעוד היצירה הישראלית איביצה באגו, באתר וואלה, 7 באוקטובר 2008 איביצה באגו, באתר בית צבי 38th ARTISTIC GYMNASTICS WORLD CHAMPIONSHIPs Melbourne, AUSTRALIA - November 22nd - 27th 2005 תוצאות גביע העולם בטהראן, באתר gymnasticsresults.com סליחה, יש לך ג'וצ'י על הבטן, באתר ynet, 8 ביוני 2009 דורון חלוץ, הבחור הכי יפה בטלוויזיה יורד מהמסך, באתר הארץ, 6 בפברואר 2009
מלכה לבנה

האם התכוונתם ל... מלכה לבנה (שחמט) – מלכה בשחמט מלכה לבנה (אליס בארץ המראה) – דמות בספר "מבעד למראה ומה אליס מצאה שם" מאת לואיס קרול "מלכה לבנה" – רומן משנת 1991 מאת גווינת' ג'ונס "המלכה הלבנה (רומן)" – רומן משנת 2009 מאת פיליפה גרגורי על חייה של אליזבת וודוויל, מלכת אנגליה רעייתו של אדוארד הרביעי, מלך אנגליה "מלכה לבנה (סדרת טלוויזיה)" – סדרת טלוויזיה בריטית משנת 2013 המבוססת על רומנים מאת פיליפה גרגורי "White Queen (As It Began)" – שיר של להקת קווין מהאלבום Queen II אמה פרוסט – המלכה הלבנה, דמות בדיונית ביקום של מארוול קומיקס אדריאן פרוסט – המלכה הלבנה, דמות בדיונית ביקום של מארוול קומיקס Sat-Yr-9 –  המלכה הלבנה, דמות בדיונית ביקום של מארוול קומיקס אמנדה וולר – "המלכה הלבנה", דמות בדיונית ביקום DC ולנטינה ווסטוק – "המלכה הלבנה", דמות בדיונית ביקום DC
רשימת סכסוכים במזרח התיכון בעידן המודרני

זוהי רשימת סכסוכים במזרח התיכון אשר התרחשו בעידן המודרני (מתחילת המאה ה-20 והלאה). האזור, אשר גבולותיו במפה הפוליטית של היום משתרעים מתעלת סואץ ועד לדרום-מערב אסיה (וכוללים בתוכם את ארם נהריים, הלבנט, חצי האי ערב והמפרץ הפרסי), ידע מלחמות והתפרצויות אלימות רבות, חלקן עדיין ממשיכות. המושג "מודרני" מתייחס למזרח התיכון שבסוף מלחמת עולם ראשונה ולאחר תקופת האימפריה העות'מאנית, קרי לאחר 1918. הרשימה כוללת סכסוכים עם לפחות 100 הרוגים לפי האומדן הגבוה. היסטוריה של המזרח התיכון אסף דוד, דמוגרפיה, פליטים וזהות במזרח התיכון המשתנה שורוק, רבעון הפורום לחשיבה אזורית כרך 1, גיליון 2, 2016 אילן אסיה, שאלת הרציפות הטריטוריאלית הערבית כמוקד של סכסוך במזרח-התיכון, נתיב: כתב עת למחשבה מדינית, חברה ותרבות, 1998 כרמית ולנסי, שחקנים לא מדינתיים: מוגבלות תאורטית נוכח המציאות המשתנה במזרח התיכון, המכון למחקרי ביטחון לאומי, צבא ואסטרטגיה, מארס 2015 בנדטה ברטי, אקסל באה אוסטה, 'מלחמת הדורות': ילדי סוריה לכודים בין סכסוך פנימי לבין עליית המדינה האיסלאמית, המכון למחקרי ביטחון לאומי, אוקטובר 2015 אפרים הלוי, אדם בצל: סכסוכים במזרח התיכון בעיני מי שהיה ראש המוסד, קותר, תשס"ו - 2006 הרמטכ"ל: איראן מתערבת במזרח התיכון ומספקת לפידים לפירומנים, באתר מעריב, 23 בפברואר 2014 יוני קמפינסקי, אונר"א מעודד את הסכסוך במזרח התיכון, באתר ערוץ 7, 4 בפברואר 2018 פרנקלין מ. פישר, ניהול מים אופטימלי ויישוב סכסוכים: מיזם המים במזרח התיכון - כמה מסקנות הנוגעות לישראל רבעון לכלכלה, 47 (1): 7-27, 2000 דניאל גלילי, המזרח התיכון: שבטיות ולא לאומיות, באתר News1 מחלקה ראשונה, 29 בדצמבר 2016 אלה אפק, מזרח תיכון חדש: לא רק "משחק סכום אפס", באתר הפורום לחשיבה אזורית, 6 במאי 2018
תרגומי מגילת אסתר לארמית

תרגומי מגילת אסתר לארמית הם שני תרגומים הקרויים תרגום ראשון ותרגום שני, וכוללים בנוסף לתרגום המילולי גם חומר מדרשי ואגדי רב. מוצא שני התרגומים הוא ככל הנראה ארץ-ישראלי. משערים ש'תרגום ראשון' התחבר בין המאה ה-6 למאה ה-8, ו'תרגום שני' בסוף המאה ה-7 או בתחילת המאה ה-8. זמן חיבורם מאוחר לתרגום יונתן, שלא תרגם את המגילות, ומוקדם לרב האי גאון (המאה ה-10) שהעיד על קיומם של לפחות שני תרגומים לאסתר. שני התרגומים כוללים בנוסף לתרגום גוף הטקסט העברי גם תוספות אגדיות, אך אלו המופיעות בתרגום השני ארוכות ומפורטות הרבה יותר (חלקן מופיעות גם במדרש אבא גוריון), עד כדי הפיכתו למדרש או מקרא משוכתב ולא לתרגום. התרגומים מוזכרים בתשובת אחרון גאוני בבל, רב האי גאון (המאות ה-10 וה-11): ”תרגום שאצלכם מניין לכם? ומי אמרו? כי מכדי יונתן בן עוזיאל לא גילה תרגום הכתובים כל עיקר. אין זה המצוי אצלכם אילא תרגום של הדיוטות. ולא עוד אלא שיש כאן בבבל תרגום אסתר כמה גונים משונים זה מזה, אחד יש בו תוספת הרבה ומדרשות ואחר אין בו”. כך, לדוגמה, מספר התרגום השני בהמשך לפסוק ב' בפרק א', אגדה ארוכה על כיסא המלכות של אחשוורוש, שיוצר במקורו על ידי חירם מלך צור עבור שלמה המלך ומשם מפליג לשיר שבח לשלמה. לאחר השיר מובא תיאור מפורט של כיסא המלכות על כל מדרגותיו, קישוטיו והידוריו וכן תיאור גלגוליו לאחר שנלקח כשלל מירושלים בידי שישק עד שהגיע לפרס. המסורות שנוספו לתרגום השני מוכרות מהמדרשים, אולם חלק קטן מהם הגיע ככל הנראה ממסורות שהתקיימו בעל פה ואף ממסורות מוסלמיות. תרגום לעברית של התרגום השני נקרא "פתשגן הכתב" ומודפס במקראות גדולות. תוספות למגילת אסתר מהדורה מדעית: Grossfeld, The Targum Sheni to the Book of Esther: A Critical Edition Based on Ms. Sasson 282 with Critical Aparatus, New York: Sepher Hermon Press, 1994 יונה מהלר, התרגום הארמי מתורגם לעברית, ספריית בית אל, תש"ן הענוך בן חיים לעווין, שרתי במדינות: מגילת אסתר עם תרגום ראשון, תרגום שני ופירוש רש"י, וכתרגום לתרגום שני הוספנו הפירוש 'פתשגן הכתב', ברוקלין, 2009 תרגום ראשון, באתר ויקיטקסט תרגום שני על אסתר, באתר ויקיטקסט מיכאל סוקולוף, התרגומים למגילת אסתר, אוניברסיטת בר-אילן תרגום שני, מהדורה ע"פ כתבי־יד מאת הרב משה דוד (גר'). ברלין, תרנ"ח, באתר היברובוקס אסתר עם תרגום מגילות (תרגום ראשון), באתר "מקראות גדולות הכתר" אסתר עם תרגום שני, באתר "מקראות גדולות הכתר" Alinda Damsma, THE TARGUMS TO ESTHER, European Judaism: A Journal for the New Europe, עמ' 127–136 (באנגלית) יאיר זקוביץ, אביגדור שנאן, לא כך כתוב בתנ"ך, על המקורות החוץ-מקראיים, תרגום שני למגילת אסתר, עמ' 278. תלמוד בבלי, מסכת מגילה, דף ג', עמוד א'